gplsi/alia_dogv huggingface dataset:
Diari Oficial de la Generalitat Valenciana


Sumari del DOGV 3722, del 03-04-2000 (2000/2487)

Recurs contenciós administratiu número 02/1628/1999. Citació a termini.
-----------------------------------------------------------------------

### Dades del document

Número de DOGV
:   3722

Data del DOGV
:   03-04-2000

Secció del DOGV
:   IV. ADMINISTRACIÓ DE JUSTÍCIA - C) CITACIONS A COMPAREIXENÇA JUDICIAL I EXECUCIÓ DE SENTÈNCIES

Número del document
:   2000/2487


Organisme emissor
:   Conselleria de Justícia i Administracions Públiques

Tipus de document
:   Anunci

Recurs contenciós administratiu número 02/1628/1999. Citació a termini. [2000/Q2487]
  
La secretària general de la Conselleria de Justícia i Administracions Públiques, fa saber:
  
Que el senyor Vicente Mir Martí ha interposat el recurs contenciós administratiu número 02/1628/1999 davant del Tribunal Superior de Justícia de la Comunitat Valenciana, Sala Contenciosa Administrativa, Secció Segona, contra la Resolució de 16 d'agost de 1999, del conseller de Justícia y Administracions Públiques, sobre el nomenament de funcionari de carrera al personal que ha superat els cursos d'adaptació dels cossos que ocupa.
  
Per tant, en compliment d'allò que s'ha disposat en l'article 49 de la Llei 29/1998, de 13 de juliol, Reguladora de la Jurisdicció Contenciosa Administrativa, es comunica als possibles interessats que ha sigut remés a la citada sala l'expedient administratiu impugnat i se'ls cita pel termini de nou dies, per tal que puguen comparéixer en les referides actuacions, si ho estimen convenient, mitjançant un escrit com cal adreçat al Jutjat Contenciós Administratiu, Secció Segona, de València. Es fa constar, no obstant això, que la Generalitat Valenciana, representada pels lletrats del Gabinet Jurídic de la Presidència, compareix en el present recurs, en defensa del manteniment de l'acte recorregut.
Diari Oficial de la Generalitat Valenciana


Sumari del DOGV 3729, del 12-04-2000 (2000/2859)

Aclariment sobre el concurs número SU-26/2000. Subministrament, entrega i instal·lació d'un sistema d'introducció de mostres en plasma (horari de registre en Pasqua).
----------------------------------------------------------------------------------------------------------------------------------------------------------------------

### Dades del document

Número de DOGV
:   3729

Data del DOGV
:   12-04-2000

Secció del DOGV
:   V. ALTRES ANUNCIS - B) LICITACIÓ DE CONTRACTES ADMINISTRATIUS

Número del document
:   2000/2859


Data del document
:   11-04-2000

Organisme emissor
:   Universitat de València

Tipus de document
:   Anunci

Anàlisi jurídica

 Descriptors 

:   * contracte de subministraments
    * universitat

Aclariment sobre el concurs número SU-26/2000. Subministrament, entrega i instal·lació d'un sistema d'introducció de mostres en plasma (horari de registre en Pasqua). [2000/X2859]
  
En relació amb l'expedient de referència, l'anunci del qual es va publicar en el Diari Oficial de la Generalitat Valenciana número 3.727, de 10 d'abril de 2000, la Universitat de València comunica que l'horari d'atenció al públic del Registre General per als dies del 17 al 19 i del 25 al 29 d'abril de 2000 és de 09.00 a 14.00 hores, i que romandrà tancat a tots els efectes del 20 al 24 d'abril.
Diari Oficial de la Generalitat Valenciana


Sumari del DOGV 3883, del 22-11-2000 (2000/9305)

Informació pública de l'acord per a modificar les funcions i composició de la mesa de contractació d'aquest Ajuntament.
-----------------------------------------------------------------------------------------------------------------------

### Dades del document

Número de DOGV
:   3883

Data del DOGV
:   22-11-2000

Secció del DOGV
:   V. ALTRES ANUNCIS - D) ALTRES QÜESTIONS I INCIDÈNCIES DE LA CONTRACTACIÓ ADMINISTRATIVA

Número del document
:   2000/9305


Organisme emissor
:   Ajuntament de Tavernes de la Valldigna

Tipus de document
:   Anunci

Informació pública de l'acord per a modificar les funcions i composició de la mesa de contractació d'aquest Ajuntament. [2000/A9305]
  
L'Ajuntament de Tavernes de la Valldigna, en la sessió ordinària (09/2000) del passat dia 10 de juliol de 2000, va acordar modificar les funcions i la composició de la mesa de contractació d'aquest Ajuntament en els termes següents:
  
Primer
  
La mesa de contractació permanent de l'Ajuntament de Tavernes de la Valldigna, creada en virtut de l'acord plenari d'aquesta corporació municipal adoptat en la sessió celebrada el dia 3 de juny de 1996, estarà integrada pels membres següents:
  
1. President: qui ho siga de la corporació.
  
2. Vicepresident: el regidor delegat de Foment, Règim Intern i Seguretat Ciutadana.
  
3. Vocals:
  
a) El secretari general d'aquest ajuntament.
  
b) L'interventor de fons d'aquest ajuntament.
  
c) Un funcionari tècnic d'aquest ajuntament, designat pel president, que variarà segons l'objecte del contracte de què es tracte.
  
Farà de secretari d'aquest òrgan col·legiat, el funcionari assessor jurídic adscrit a la secció d'aquest Ajuntament que tramite l'expedient de contractació de què es tracte.
  
Segon
  
Les funcions i tasques pròpies dels membres components d'aquesta mesa i del seu secretari, així com el seu funcionament, seran les que es determinen en el capítol II del títol II de la Llei 30/1992, de 26 de novembre, de Règim Jurídic de les Administracions Públiques i del Procediment Administratiu Comú.
  
Tercer
  
Disposar la constitució de la mesa per a l'adjudicació de tots els contractes administratius o privats de l'administració que subscriga aquest Ajuntament, llevat d'aquells que s'indiquen a continuació:
  
a) Els de caràcter administratiu, a què es refereix l'article 5.2 del Text Refós de la Llei de Contractes de les Administracions Públiques, que tinguen la consideració legal de contractes menors.
  
b) Els de naturalesa administrativa, a què al·ludeix l'article 5.2 esmentat, en què la selecció del contractista es realitze mitjançant l'aplicació del procediment negociat.
Diari Oficial de la Generalitat Valenciana


Sumari del DOGV 3797, del 20-07-2000 (2000/5568)

RESOLUCIÓ de 19 de juny de 2000, de l'Institut Valencià de Finances, per la qual s'adjudiquen pagarés de la Generalitat Valenciana corresponents a la subhasta número 377, emissió 21 de juny de 2000.
------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   3797

Data del DOGV
:   20-07-2000

Secció del DOGV
:   III. CONVENIS I ACTES - G) ALTRES ASSUMPTES

Número del document
:   2000/5568


Organisme emissor
:   Institut Valencià de Finances

Tipus de document
:   Resolució

RESOLUCIÓ de 19 de juny de 2000, de l'Institut Valencià de Finances, per la qual s'adjudiquen pagarés de la Generalitat Valenciana corresponents a la subhasta número 377, emissió 21 de juny de 2000. [2000/M5568]
  
La subhasta número 377 de pagarés de la Generalitat Valenciana ha estat convocada el passat dia 7 de juny de 2000, i sent el dia d'emissió el 21 de juny de 2000, l'Institut Valencià de Finances, en virtut del que estableix el conveni de col·laboració del Programa d'Emissió de Pagarés de la Generalitat Valenciana, i d'acord amb la normativa vigent, resolc:
  
Primer
  
Adjudicar els imports per terminis a les entitats i al tram minorista segons l'annex I d'aquesta resolució.
  
Segon
  
Els tipus marginals, mitjans ponderats i mínims per als diferents terminis són els que figuren en l'annex II d'aquesta resolució.
  
Tercer
  
La quantitat que han d'ingressar les entitats i el tram minorista, i els interessos corresponents s'especifiquen en l'annex III.
  
València, 19 de juny de 2000.- El director general de l'Institut Valencià de Finances: José Manuel Uncio Lacasa.
Diari Oficial de la Generalitat Valenciana


Sumari del DOGV 3698, del 29-02-2000 (2000/1524)

CORRECCIÓ d’errades a l’Ordre de 8 de març de 1999, de la Conselleria de Cultura, Educació i Ciència, per la qual es concedix l’autorització d’obertura i funcionament en diferents nivells educatius i la modificació de l’autorització, corresponent als altres nivells educatius, a diversos centres docents privats.
------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   3698

Data del DOGV
:   29-02-2000

Secció del DOGV
:   III. CONVENIS I ACTES - C) AUTORITZACIONS ADMINISTRATIVES

Número del document
:   2000/1524


Data del document
:   29-04-1999

Organisme emissor
:   Conselleria de Cultura, Educació i Ciència

Tipus de document
:   Correcció d'errades

Correcció d'errades

 Descriptors 

:   * centre d'ensenyament
    * ensenyament privat

CORRECCIÓ d'errades a l'Ordre de 8 de març de 1999, de la Conselleria de Cultura, Educació i Ciència, per la qual es concedix l'autorització d'obertura i funcionament en diferents nivells educatius i la modificació de l'autorització, corresponent als altres nivells educatius, a diversos centres docents privats. [2000/1524]
  
Advertida una errada en l'ordre amunt citada, publicada en el Diari Oficial de la Generalitat Valenciana de 16 d'abril de 1999, número 3.475, s'hi fa a continuació la rectificació corresponent.
  
En la part dispositiva de l'ordre, concretament en la disposició addicional primera, on diu:
  
«Els centres que no hagen aportat la relació de professors i les titulacions respectives hauran de fer-ho davant la direcció territorial corresponent, que l'aprovarà, previ informe de la Inspecció Educativa, abans de l'inici de les activitats educatives corresponents».
  
Ha de dir:
  
«Els centres que no hagen aportat la relació de professors i les titulacions respectives hauran de fer-ho davant la direcció territorial corresponent, que l'aprovarà, previ informe de la Inspecció Educativa, abans de l'inici de les activitats educatives corresponents. Així mateix la direcció territorial corresponent establirà, per resolució, en el termini màxim de dos mesos, el centre pública al qual el centre privat CEBAT haurà de quedar adscrit a efectes administratius».
  
València, 27 d'abril de 1999.- El conseller de Cultura, Educació i Ciència: Manuel Tarancón Fandos.
Diari Oficial de la Generalitat Valenciana


Sumari del DOGV 3672, del 24-01-2000 (2000/197)

Informació pública de l'aprovació de la memòria valorada denominada Pavimentació asfàltica de diversos carrers i camins del terme municipal.
--------------------------------------------------------------------------------------------------------------------------------------------

### Dades del document

Número de DOGV
:   3672

Data del DOGV
:   24-01-2000

Secció del DOGV
:   V. ALTRES ANUNCIS - A) ORDENAMENT DEL TERRITORI I URBANISME

Número del document
:   2000/197


Organisme emissor
:   Ajuntament de L'Alfàs del Pi

Tipus de document
:   Anunci

Informació pública de l'aprovació de la memòria valorada denominada Pavimentació asfàltica de diversos carrers i camins del terme municipal. [2000/X197]
  
Per Resolució de l'Alcaldia-Presidència núm. 3.408, de 15 de desembre de 1999, ha estat aprovada la memòria valorada denominada Pavimentació asfàltica de diversos carrers i camins del terme municipal.
  
La memòria esmentada queda sotmesa a informació pública, perquè se'n prenga coneixement i als efectes oportuns.
Diari Oficial de la Generalitat Valenciana


Sumari del DOGV 3871, del 06-11-2000 (2000/8653)

Informació pública del projecte de reparcel·lació de la unitat d'execució A-8.
------------------------------------------------------------------------------

### Dades del document

Número de DOGV
:   3871

Data del DOGV
:   06-11-2000

Secció del DOGV
:   V. ALTRES ANUNCIS - A) ORDENAMENT DEL TERRITORI I URBANISME

Número del document
:   2000/8653


Organisme emissor
:   Ajuntament de Borriana

Tipus de document
:   Anunci

Informació pública del projecte de reparcel·lació de la unitat d'execució A-8. [2000/A8653]
  
Aquesta Alcaldia Presidència, pel Decret de 12 de setembre de 2000, ha resolt sotmetre a informació pública el projecte de reparcel·lació de la unitat d'execució A-8, presentat per l'agent urbanitzador Urterama, SL, com a adjudicatària del programa d'actuació integrada per al desenvolupament de la dita unitat d'execució del sol urbà del Pla General d'Ordenació Urbana d'aquesta ciutat.
  
La informació pública es farà efectiva mitjançant el seu anunci en edictes publicats en un diari d'informació general editat a la Comunitat Valenciana i en el Diari Oficial de la Generalitat Valenciana, on s'advertisca de la possibilitat de formular-hi al·legacions durant el termini de 20 dies hàbils comptadors des de la publicació de l'anunci en el Diari Oficial de la Generalitat Valenciana, tot això de conformitat amb el que disposa l'article 53, en relació amb l'article 46, de la Llei 6/1994, de 15 de novembre, Reguladora de l'Activitat Urbanística, de la Generalitat Valenciana.
  
Durant tot el procediment podrà ser objecte de pública consulta en el Negociat d'Urbanisme d'aquest ajuntament el projecte de reparcel·lació de referència.
Diari Oficial de la Generalitat Valenciana


Sumari del DOGV 3768, del 09-06-2000 (2000/4486)

Informació pública del projecte de reparcel·lació forçosa del polígon XVI del pla parcial Garbinet d'Alacant.
-------------------------------------------------------------------------------------------------------------

### Dades del document

Número de DOGV
:   3768

Data del DOGV
:   09-06-2000

Secció del DOGV
:   V. ALTRES ANUNCIS - A) ORDENAMENT DEL TERRITORI I URBANISME

Número del document
:   2000/4486


Organisme emissor
:   Ajuntament d'Alacant

Tipus de document
:   Anunci

Informació pública del projecte de reparcel·lació forçosa del polígon XVI del pla parcial Garbinet d'Alacant. [2000/X4486]
  
La mercantil Mare Nostrum de Inversiones, SL, adjudicatària del programa d'actuació integrada del polígon XVI del pla parcial Garbinet, fent ús de les facultats que l'article 66.2.a) de la Llei 6/1994, de 15 de novembre, de la Generalitat Valenciana, Reguladora de l'Activitat Urbanística (LRAU) confereix a l'urbanitzador, ha presentat un projecte de reparcel·lació forçosa, per a la seua tramitació de conformitat amb el que disposa l'article 69 del citat text legal.
  
La tramitació dels expedients de reparcel·lació forçosa consisteix, en essència, en el sotmetiment del projecte a informació pública, convocada en les mateixes condicions de publicitat, forma i termini que regulen els articles 46.1 i 3 o 48 de la LRAU; sol·licitud de certificació registral del domini i càrregues; i aprovació administrativa.
  
D'acord amb allò exposat, el regidor-delegat d'Urbanisme, per delegació de l'alcalde-president, ha resolt:
  
Sotmetre a exposició pública el projecte de reparcel·lació forçosa del polígon XVI del pla parcial Garbinet, pel termini de vint dies, durant el qual podran presentar-s'hi al·legacions.
  
El present edicte es publica, a més a més, de conformitat amb tot el que estableix l'article 59 de la Llei de Règim Jurídic de les Administracions Públiques i del Procediment Administratiu Comú, com a avís a les persones que tot seguit es relacionen, totes elles afectades per la reparcel·lació del polígon XVI, respecte de les quals s'ha intentat la notificació per correu, sense que fins a la data conste en l'expedient l'acusament de rebut corresponent. Són les següents:
  
Senyora Juana Mª Román Felguera, ocupant de l'habitatge situat al c/ Travessia Pintor Zurbarán, núm. 14.
  
Senyora Natividad Primitivo Arnau, propietària de la parcel·la inicial núm. XI.
  
Senyor Elias Ribes Soriano i senyora Francisca Primitivo Arnau, propietaris de la parcel·la inicial núm. XI.
  
Senyor Ramón Esquerdo Alemañ i senyora Adela Guillén Ramos, propietaris de la parcel·la inicial, núm. X.
  
Senyora Amalia Alonso Amat, arrendatària de l'habitatge situat al carrer de Sagunt núm. 32-1r.
  
Senyora Asunción Tébar Piedecausa, propietària de la parcel·la inicial núm. III.
  
L'expedient es troba a disposició de les persones interessades al Departament de Gestió Urbanística del Servei d'Urbanisme, situat al carrer de Jorge Juan, núm. 1-3ª planta.
Diari Oficial de la Generalitat Valenciana


Sumari del DOGV 3663, del 11-01-2000 (1999/10436)

Expedient número 571/4394-WFQ. Estudi d’impacte ambiental: extracció d’àrids del riu de la Sènia, al terme municipal d’Ulldecona (Tarragona) i Vinaròs (Castelló).
------------------------------------------------------------------------------------------------------------------------------------------------------------------

### Dades del document

Número de DOGV
:   3663

Data del DOGV
:   11-01-2000

Secció del DOGV
:   V. ALTRES ANUNCIS - E) MEDI AMBIENT

Número del document
:   1999/10766


Organisme emissor
:   Conselleria de Medi Ambient

Tipus de document
:   Anunci

Expedient número 571/8441-ZFL. Estudi d'impacte ambiental: extracció d'àrids del riu de la Sènia, al terme municipal d'Ulldecona (Tarragona) i Vinaròs (Castelló). [1999/A10428]
  
Segons es disposa en l'article 22 del Decret 162/1990, de 15 d'octubre, pel qual s'aprova el Reglament, per a l'Execució de la Llei 2/1989, de 3 de març, d'Impacte Ambiental, de la Generalitat Valenciana, i fent ús de les facultats que m'atorga el Reglament Orgànic i Funcional de la Conselleria de Medi Ambient, aprovat per Decret 90/1999, de 30 de juliol, del Consell de la Generalitat Valenciana, se sotmet a exposició pública el següent
  
Estudi d'impacte ambiental: extracció d'àrids del riu de la Sènia, al terme municipal d'Ulldecona (Tarragona) i Vinaròs (Castelló).
  
Expedient: 571/99- AIA.
  
Terme municipal: Ulldecona (Tarragona) i Vinaròs (Castelló)
  
Promotor: Obras y Servicios Hispania, SA.
  
Lloc: Conselleria de Medi Ambient, carrer de l'Arquitecte Alfaro, 39, 46410 València, i Ajuntament de Vinaròs (Castelló)
  
Període: 30 dies hàbils comptadors des de l'endemà de la publicació d'aquest anunci en el Diari Oficial de la Generalitat Valenciana.
Diari Oficial de la Generalitat Valenciana


Sumari del DOGV 3870, del 03-11-2000 (2000/8672)

Informació pública de l'acord de concentració parcel·lària de la zona Xarquia-Illeta d'Antella (València).
----------------------------------------------------------------------------------------------------------

### Dades del document

Número de DOGV
:   3870

Data del DOGV
:   03-11-2000

Secció del DOGV
:   V. ALTRES ANUNCIS - G) ALTRES ASSUMPTES

Número del document
:   2000/8672


Organisme emissor
:   Conselleria d'Agricultura, Pesca i Alimentació

Tipus de document
:   Anunci

Informació pública de l'acord de concentració parcel·lària de la zona Xarquia-Illeta d'Antella (València). [2000/F8672]
  
Es posa en coneixement dels interessats en la concentració parcel·lària de la zona Xarquia-Illeta d'Antella, declarada d'utilitat pública i execució urgent per mitjà del Decret 239/1997, de 9 de setembre (DOGV núm. 3.090, d'1 d'octubre), del Govern Valencià, que la Direcció General de Modernització d'Estructures Agràries de la Conselleria d'Agricultura, Pesca i Alimentació ha aprovat, amb data 17 d'octubre de 2000, l'acord de Concentració, que estarà exposat al públic en els ajuntaments d'Antella i Sumacàrcer (València), durant el termini d'un mes, comptador des de l'endemà de l'última inserció d'aquest avís, que es publicarà una sola vegada en el Diari Oficial de la Generalitat Valenciana i durant tres dies en el tauler d'anuncis dels ajuntaments esmentats.
  
Els documents que s'exposen i que els interessats poden examinar en el local mencionat, durant el termini expressat, són:
  
Memòria.
  
Annexos:
  
1. nE-206. Relació alfabètica de propietaris i cònjuge, amb adreça i DNI.
  
2. nE-206. Relació numèrica de propietaris i cònjuge, amb adreça i DNI.
  
3. nE-246. Aportacions reals de propietaris segons classes de béns i de terres.
  
4. nE-217. Aportacions reals de propietaris segons cultivadors i classes de terres.
  
5. nE-221. Valor de les terres incloses.
  
6. nE-223. Càlcul de coeficient de reducció i massa comuna.
  
7. nE-234. Fitxes d'atribucions.
  
8. nE-224. Relació d'atribucions per propietari segons el caràcter dels béns.
  
9. nE-237. Relació de finques de reemplaçament.
  
10. Relació de servituds de predi.
  
11. Relació de càrregues. Relació de titulars de gravàmens i altres situacions jurídiques que impliquen possessió.
  
12. Relació de càrregues. Relació de titulars de gravàmens i altres situacions jurídiques que no impliquen possessió.
  
13. Escrits d'al·legacions.
  
14. Còpia de la sol·licitud d'agrupació en una de les zones de concentració.
  
15. Còpia de documents.
  
Plànols
  
1. Plànol de situació.
  
2. Polígon número 1 a escala 1:1.500.
  
Contra aquest acord es pot interposar un recurs davant la consellera d'Agricultura, Pesca i Alimentació, durant l'indicat termini d'un mes.
  
València, 23 d'octubre de 2000.- El director general de Modernització d'Estructures Agràries: Joan Sanz Bellver.
Diari Oficial de la Generalitat Valenciana


Sumari del DOGV 3775, del 20-06-2000 (2000/4502)

Rotlle d'apel·lació número 1.161/1999. Cèdula de notificació.
-------------------------------------------------------------

### Dades del document

Número de DOGV
:   3775

Data del DOGV
:   20-06-2000

Secció del DOGV
:   IV. ADMINISTRACIÓ DE JUSTÍCIA - A) EDICTES I CÈDULES DE NOTIFICACIÓ D'INTERLOCUTÒRIES, PROVISIONS I SENTÈNCIES

Número del document
:   2000/4502


Organisme emissor
:   Audiència Provincial de València

Tipus de document
:   Anunci

Rotlle d'apel·lació número 1.161/1999. Cèdula de notificació. [2000/S4502]
  
La Secció Sisena de l'Audiència Provincial de València ha dictat en el rotlle d'apel·lació número 1.161/1999, la sentència que té l'encapçalament i part dispositiva el que es diu tot seguit:
  
«Audiència Provincial de València
  
Secció Sisena
  
Sentència número 465
  
- President: Vicente Ortega Llorca
  
Magistrades:
  
· Ana Pérez Tórtola
  
· Purificación Martorell Zulueta.
  
València, 18 de maig de 2000
  
La Secció Sexta de l'Audiència Provincial de València, integrada per Vicente Ortega Llorca, com a president, i Ana Pérez Tórtola i Purificación Martorell Zulueta, com a magistrades, ha vist aquest recurs d'apel·lació en ambdós efectes, interposat contra la sentència de data 9 de juliol de 1999, dictada en les actuacions de judici verbal seguits en el Jutjat de Primera Instància número 21 de Paterna amb el número 280 de 1999.
  
Han sigut parts en el recurs, com a apel·lants, els demandats senyor Juan Montaner Rubio i Aegón Seguros, i, com a apel·lats, el demandant senyor Vicente Morant Planes i els codemandats senyor Emilio Montaner Villanueva, senyor Enrique del Toro Royo, senyor Juan Carlos Martínez Soria i Winterthur.
  
Ha sigut ponent el president del tribunal.
  
Decisió
  
1. Desestimar el recurs interposat pel senyor Juan Montaner Rubio i Aegón Seguros.
  
2. Confirmar la sentència impugnada.
  
3. Imposar als recurrents les costes d'aquesta alçada.
  
I, quan pertoque, amb un certificat d'aquesta sentència, retorneu al Jutjat de procedència les actuacions originals, perquè s'execute i es complisca.
  
Aquesta és la nostra sentència, que pronunciem, manem i firmem.
  
No s'hi pot interposar recurs de cassació.
  
Aquesta cèdula es publica en el Diari Oficial de la Generalitat Valenciana, a fi que valga de notificació a la part incompareguda, la senyora Emilia Montaner Rubio.